Document ID: /roh_data/filtered/swiss_laws_in_ROHinterleaved.jsonl.gz/16584

This text was translated from EN into Rumantsch Grischun.

The articles of association shall be drawn up in writing and submitted to an assembly convened by the founder members for consultation and approval. In addition, a written report by the founder members on any contributions in kind shall be made available to the assembly for consultation. The founder members must confirm that there are no contributions in kind, instances of offsetting or special privileges other than those mentioned in the supporting documents. This assembly shall also appoint the necessary governing bodies. Until the cooperative has been entered in the commercial register, the membership may be established only by signing the articles of association. Amended by No I of the FA of 19 June 2020 (Company Law), in force since 1 Jan. 2023 (AS 2020 4005; 2022 109; BBl 2017 399).

Ils statuts ston esser avant maun en furma scritta e ston vegnir preschentads – per il tractament e per l’approvaziun – ad ina radunanza che sto vegnir convocada dals fundaturs. Ultra da quai han ils fundaturs da preschentar a la radunanza in rapport en scrit davart eventuals apports en natiralias; quest rapport sto vegnir tractà a la radunanza. Ils fundaturs ston confermar ch’i n’existan nagins apports en natiralias, naginas cumpensaziuns da credits e nagins avantatgs spezials, auter che quellas e quels numnads en ils mussaments. Questa radunanza nominescha er ils organs necessaris. Fin che l’associaziun n’è betg inscritta en il register da commerzi, po la commembranza mo vegnir declerada cun suttascriver ils statuts. Versiun tenor la cifra I da la LF dals 19 da zer. 2020 (dretg d’aczias), en vigur dapi il 1. da schan. 2023 (AS 2020 4005; 2022 109; BBl 2017 399).